wickkiey/tamil-wikipedia-chunked huggingface dataset:
# சானக புச்சிகோட்டையா

**சானக புச்சிக்கோட்டையா** (*Sanaka Buchhikotaiah*) (3 ஆகஸ்ட் 1919 &#x2013; 1 நவம்பர் 1986) ஓர் இந்திய அரசியல்வாதி ஆவார். இவர் மச்சிலிப்பட்டினம் மக்களவைத் தொகுதிலிருந்து முதலாவது மக்களவையில் உறுப்பினராக பணியாற்றினார்.  
1940ல் இந்தியப் பொதுவுடைமைக் கட்சியில் சேர்ந்தார். இவர் சிலகாலம் மறைந்து வாழ்ந்தார். பின்னர் 1948-1951 காவலில் வைக்கப்பட்டார். இவர் ஜூலை 1951 இல் விடுவிக்கப்பட்டார்
# ஏகே ஓவியர்மீன்

**ஏகே ஓவியமீன் (ஏகே பிக்டோரிசு)** என்பது ஓவியர் விண்மீன் குழுவில் உள்ள ஒரு விண்மீன் அமைப்பாகும். அதன் ஒருங்கிணைந்த தோற்றப் பொலிவுப் பருமை 6.182 ஆகும். அமைப்பின் இடமாறு அடிப்படையில், இது 69 ஒளி ஆண்டுகள் (21.3 புடைநொடி) தொலைவில் அமைந்துள்ளது. ஏ.கே. பிக்டோரிசு , ஏபி தோராடசு நகரும் குழுவில் உறுப்பினராக உள்ளது. ஒன்றோடொன்று தொடர்புடையதாகக் கருதப்படும் ஒத்த இயக்கங்களைக் கொண்ட விண்மீன்களின் குழுவாகும்.  
ஏகே பிக்டோரிஸ் ஒரு பைனரி நட்சத்திரம். அதன் இரண்டு நட்சத்திரங்களும் 217.6 ஆண்டுகளுக்கு ஒருமுறை ஒன்றையொன்று சுற்றி வருகின்றன, 2.004 ″ ஆல் பிரிக்கப்படுகின்றன. முதன்மை நட்சத்திரம் ஜி-வகை நட்சத்திரம் சூரியனைப் போன்ற பண்புகளைக் கொண்டுள்ளது. இரண்டாம் நிலை நட்சத்திரம் K-வகை நட்சத்திரம் . முதன்மை நட்சத்திரம் ஒரு இளம் BY Draconis மாறி, நட்சத்திர சுழற்சியில் இருந்து அவற்றின் மாறுபாட்டைப் பெறும் மாறி நட்சத்திரங்களின் ஒரு வகை. இது ஒரு குப்பை வட்டை ஹோஸ்ட் செய்வதாகவும் அறியப்படுகிறது, அதன் அகச்சிவப்பு அதிகமாக இருந்து ஊகிக்கப்படுகிறது.
# கே. கேசவ ராவ்

**கேகே** (பிறப்பு 4 ஜூன் 1939) என்று பிரபலமாக அறியப்படும் **கஞ்சர்லா கேசவ ராவ்** (*Kancherla Keshava Rao*), பாரத் இராட்டிர சமிதி கட்சியைச் சேர்ந்த ஒரு இந்திய அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவை உறுப்பினராக உள்ளார். ராவ் முதன்முதலில் 2006 இல் மாநிலங்களவைக்கு தேர்ந்தெடுக்கப்பட்டு 2012 வரை பணியாற்றினார், மேலும் 2014 இல் ஆந்திரப் பிரதேசத்தை பிரதிநிதித்துவப்படுத்தி மீண்டும் தேர்ந்தெடுக்கப்பட்டார். தெலங்காணாவைச் சேர்ந்தவராக இருந்தாலும், புதிதாக உருவாக்கப்பட்ட தெலங்காணா மற்றும் எஞ்சிய ஆந்திரப் பிரதேசத்திற்கு உறுப்பினர்களை ஒதுக்க குலுக்கல் முறை பயன்படுத்தப்பட்டதால், இவர் ஆந்திராவுக்கு ஒதுக்கப்பட்டார். 2020 இல், தெலங்காணாவை பிரதிநிதித்துவப்படுத்தி மாநிலங்களவை உறுப்பினராக ஆறு வருட காலத்திற்கு இவர் மீண்டும் தேர்ந்தெடுக்கப்பட்டார்.
# இலெய்டே பூனைப் பாம்பு

**இலெய்டே பூனைப் பாம்பு** (*Leyte cat snake*)(*Boiga angulata-போயிகா அங்குலாடா*) என்பது **பிலிப்பைன்சு மழுங்கிய தலை மரப் பாம்பு** என்று அழைக்கப்படுகிறது. இது *கோலுபிரிடே* குடும்பத்தில் உள்ள பின்புறம் நோக்கிய விடப் பல்லினைக் கொண்ட பாம்புச் சிற்றினமாகும். இந்த சிற்றினம் பிலிப்பீன்சில் மட்டுமே காணப்படும் அகணிய உயிரி. இது லேசான விடமுடையப் பாம்பாகக் கருதப்படுகிறது. இந்த பாம்பு, பறவைகள், முட்டைகள், பறக்கும் பல்லி மற்றும் மரப்பல்லியினை உண்கிறது.
# இலெய்டே பூனைப் பாம்பு

## புவியியல் வரம்பு

இலேயட் பூனைப் பாம்பு பிலிப்பீன்சில் மட்டுமே காணப்படுகிறது.
# காவுரி சாம்பசிவ ராவ்

**காவுரி சாம்பசிவ ராவ்** (*Kavuri Samba Siva Rao*) (பிறப்பு 1 அக்டோபர் 1943) ஆந்திரப் பிரதேச மாநிலத்தைச் சேர்ந்த ஓர் இந்திய அரசியல்வாதியும், பொறியாளரும், தொழிலதிபரும் ஆவார். இவர் 17 ஜூன் 2013 முதல் ஐக்கிய முற்போக்குக் கூட்டணி அரசாங்கத்தில், ஜவுளி அமைச்சகத்தில் ஜவுளி அமைச்சராக இருந்தார்.  
2014 ஆம் ஆண்டு ஆந்திரப் பிரதேசம் பிரிக்கப்படுவதை எதிர்த்து இவர் தனது அமைச்சர் பதவியையும், காங்கிரசு கட்சியிலிருந்தும் ராஜினாமா செய்தார்
# காவுரி சாம்பசிவ ராவ்

## தொழில்

இவர் இந்தியாவின் 8வது, 9வது, 12வது, 14வது மற்றும் 15வது மக்களவையில் உறுப்பினராக இருந்துள்ளார். ஆந்திரப் பிரதேசத்தின் ஏலூரு மக்களவைத் தொகுதியைப் பிரதிநிதித்துவப்படுத்துகிறார். மேலும், பாரதிய ஜனதா கட்சியின் உறுப்பினராக உள்ளார், இவர் 1 மே 2014 இல் அக்கட்சியில்வ்இணைந்தார்.  
முன்னதாக, ஆந்திரப் பிரதேசத்தில் உள்ள மச்சிலிப்பட்டிணம் மக்களவைத் தொகுதியைப் பிரதிநிதித்துவப்படுத்தினார். இவர், கட்டுமானம் மற்றும் சுகாதாரப் பாதுகாப்புத் துறைகளில் வணிகத் தொழிலதிபர் ஆவார். இந்திய நாடாளுமன்றத்துக்கு ஐந்து முறை தேர்ந்தெடுக்கப்பட்ட இவர் நாடாளுமன்றக் குழு உறுப்பினராகவும் இருந்துள்ளார். ஜூன் 17, 2013 அன்று ஜவுளித் துறைக்கான மத்திய அமைச்சராகப் பதவியேற்றார்  
28 ஏப்ரல் 2014 அன்று இவர் இந்திய தேசிய காங்கிரசிலிருந்து ராஜினாமா செய்து பாரதிய ஜனதா கட்சியில் சேரும் முடிவை அறிவித்தார். தெலங்காணா மாநிலம் அமைக்க எதிர்ப்பு தெரிவித்து, ஒரு மாதத்திற்கு முன், அமைச்சர் பதவியை ராஜினாமா செய்தார். மக்களவைத் தேர்தலில் இந்திய தேசிய காங்கிரஸ் சார்பில் போட்டியிடப் போவதில்லை என்றும் இவர் அறிவித்தார்.
# அட்டாரி சட்டமன்றத் தொகுதி

**அட்டாரி சட்டமன்றத் தொகுதி** (தொகுதி வரிசை எண்:20) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ADC ஜஸ்வந்த் சிங்* ஆவார். 2022 பஞ்சாப் சட்டமன்றத் தேர்தலில் 56,798 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *தர்செம் சிங் சியால்கா* என்பவரை 19,794 வாக்குகள் வித்தியாசத்தில் தோற்கடித்தார்.
# அதாம் நகர் சட்டமன்றத் தொகுதி

**அதாம் நகர் சட்டமன்றத் தொகுதி** (தொகுதி வரிசை எண்:62) என்பது இந்தியாவின் பஞ்சாப் மாநிலம், லூதியானா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *குல்வந்த் சிங் சித்து* ஆவார். 2022 பஞ்சாப் சட்டமன்றத் தேர்தலில் 44,601 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *கமல்ஜித் சிங் கர்வால்* என்பவரை 16,354 வாக்குகள் வித்தியாசத்தில் தோற்கடித்தார்.
# பாபா பகலா சட்டமன்றத் தொகுதி

**பாபா பகலா சட்டமன்றத் தொகுதி** (தொகுதி வரிசை எண்:25) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *தல்பீர் சிங் டொங்* ஆவார். 2022 பஞ்சாப் சட்டமன்றத் தேர்தலில் 52,468 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *சந்தோய்க் சிங் பலாய்க்பூர்* என்பவரை 19,552 வாக்குகள் வித்தியாசத்தில் தோற்கடித்தார்.
# சிந்தமனேனி பிரபாகர்

**சிந்தமனேனி பிரபாகர்** (Chintamaneni Prabhakar) (பிறப்பு ஜனவரி 3, 1968) ஓர் இந்திய அரசியல்வாதி ஆவார். இவர் ஆந்திரப் பிரதேச மாநிலத்தில் சட்டமன்ற உறுப்பினராக பணியாற்றினார். தெலுங்கு தேசம் கட்சியின் மூத்த உறுப்பினரான இவர் 2009 முதல் 2019 வரை தெந்துலூர் சட்டமன்றத் தொகுதியையும், 2014 முதல் 2019 வரை ஆந்திரப் பிரதேச சட்டமன்றத்தின் கொறடாவாகவும் இருந்தார்.
# ஸ்பாரோ இலக்கிய விருது

**ஸ்பாரோ இலக்கிய விருது** என்பது ஆண்டுதோறும் தமிழ் மற்றும் தமிழல்லாத மொழி கவிஞர்கள், எழுத்தாளர்கள் மற்றும் மொழிபெயர்ப்பாளர்களுக்கு வழங்கப்படும் விருதாகும். தமிழில் ஓர் ஆண், ஒரு பெண் எழுத்தாளருக்கும் தமிழ் அல்லாத வேறொரு மொழியில் எழுதும் ஒரு பெண், ஓர் ஆண் எழுத்தாளருக்கும் தரப்படுகிறது. ஸ்ரீராம் குழுமத்தின் தலைவரான ஆர். தியாகராஜனால் தொடங்கப்பட்டு, 2014 ஆம் ஆண்டு முதல் இவ்விருதுகள் வழங்கப்படுகின்றன. டி. ஐ. அரவிந்தன், தி. பரமேசுவரி, அம்பை, கண்ணன் சுந்தரம், என். சுகுமாரன் ஆகியோர் இவ்விருதின் தேர்வுக் குழுவில் இருந்துள்ளனர்.
# ஸ்பாரோ இலக்கிய விருது

## விருது பெற்றோர்

**விருது பெற்றவர்கள்**  
| ஆண்டு | படைப்பாளர்கள் |
| --- | --- |
| 2014 | * சு. தமிழ்ச்செல்வி,
* கே.என்.செந்தில்,
* மேகனா பேட்டே (பிற மொழி) |
| 2015 | * ஆனந்த்
* அனார்
* விம்மி சாதரங்கி (சிந்தி மொழி) |
| 2016 | * மு. யூசுப்
* கௌரி கிருபானந்தன்
* ஸ்ரீதர் மதுசூதணன் (பயணி) |
| 2017 | * ம. இலட்சுமி அம்மாள்
* ஸ்டாலின் ராஜாங்கம்
* கல்யாணி தகூர் சாரல்
* ஆஷலதா காம்ளே |
| 2018 | * எஸ். தேன்மொழி
* பா. வெங்கடேசன்
* வர்ஷா அடால்ஜா (குஜராத்தி மொழி)
* அருணா டேரே (மராத்தி மொழி) |
| 2019 | * யுவன் சந்திரசேகர்
* கீதா சுகுமாரன்
* சிம்ரத் ககன் (பஞ்சாபி மொழி) |
| 2020 | * சு. ஆ. வெங்கட சுப்புராய நாயகர் (பிரெஞ்சு மொழி)
* கே. நல்லதம்பி
* மதுமிதா
* கிருஷாங்கினி |
| 2021 | * எம். கோபாலகிருஷ்ணன் |
| 2022 | * பொன்முகலி
* வே. நி. சூர்யா
* கின்ஃபாம் ஸிங் நான்கின்ரீ (காஸி மொழி)
* அஞ்சு பஸுமதாரி (போடோ மொழி) |
| 2023 | * நசீமுன்னிஸா
* வறீதையா கான்ஸ்தந்தின்
* திருக்குமரன் கணேசன்
* சியாமளா மாதவ் (கன்னடம்) |
# அனகனி சத்ய பிரசாத்

**அனகனி சத்ய பிரசாத்** (*Anagani Satya Prasad*) ஆந்திரப் பிரதேசத்தின் குண்டூர் மாவட்டத்தில் உள்ள ரேபள்ளே தொகுதியின் சட்டமன்ற உறுப்பினராகப் பணியாற்றியவர் ஆவார். வொக்கலிகர் சமூகத்தைச் சேர்ந்த இவர், 2014ல் நடந்த சட்டசபை தேர்தலில், ஒய். எஸ். ஆர். காங்கிரஸ் கட்சி வேட்பாளார் மோபிதேவி வெங்கட ரமணனை தோற்கடித்து சட்டமன்றத்திற்கு தேர்வு செய்யப்பட்டார்.
# அனகனி சத்ய பிரசாத்

## சொந்த வாழ்க்கை

அனகனி சத்ய பிரசாத், அனகனி ரங்கா ராவ் என்பவருக்கு பிறந்தார். இவரது குடும்பம் செருகுவாபள்ளி மண்டலத்தை பூர்வீகமாகக் கொண்டிருந்தாலும், சத்ய பிரசாத் குழந்தைப் பருவமும் கல்வியும் ஐதராபாது நகரத்திலேயே இருந்தது. இவர் ஐதராபாத்தின் அன்வர் உல்-உலூம் கல்லூரியில் இளம் அறிவியல் பட்டம் பெற்றவர். ஆந்திர சட்டமன்றத்தில் நூலகம் தொடர்பான கூட்டுக் குழுவில் உறுப்பினராக இருந்தார்.
# கோ. புஷ்பலீலா

**கோண்ட்ரு புஷ்பலீலா** (*Kondru Pushpaleela*) (பிறப்பு 1963) ஓர் இந்திய அரசியல்வாதியாவார். இவர் இப்ராகிம்பட்டினம் சட்டமன்றத் தொகுதியிலிருந்து ஆந்திரப் பிரதேச சட்டப் பேரவை சட்டமன்ற உறுப்பினராகத் தேர்தெடுக்கப்பட்டார். இவர், பெண்கள் மற்றும் சமூக நலத்துறை அமைச்சராகவும் இருந்தார். இவர், தெலுக்கைத் தாய்மொழியாக கொண்ட மாதிகா சமூகத்தைச் சேர்ந்தவர்.
# கோ. புஷ்பலீலா

## ஆரம்ப கால வாழ்க்கை

புஷ்பலீலா, ஐதராபாத்தில் ஒரு தொழிலதிபருக்கு எட்டு குழந்தைகளில் இரண்டாவது குழந்தையாகப் பிறந்தார். திருமணத்திற்குப் பிறகு இளங்கலைப் படிப்பை முடித்தார். 1992 முதல் உசுமானியா பல்கலைக்கழகத்தில் முதுகலைப் பட்டம் பெற்றார். 1994ல் முதுதத்துவமாணி பட்டம் பெற்றார்.
# கோ. புஷ்பலீலா

## ஆரம்ப கால வாழ்க்கை

### அரசியல் வாழ்க்கை

தெலுங்கு தேசம் கட்சி சார்பில் 1999ல் இப்ராகிம் பட்டினத்தில் போட்டியிட்டு பதினைந்து ஆண்டுகாலமாக உறுப்பினராக இருந்த இந்தியப் பொதுவுடைமைக் கட்சி வேட்பாளரைத் தோற்கடித்தார்.  
பின்னர், பாரத் இராட்டிர சமிதியில் சேர்ந்தார். பின்னர், இந்திய தேசிய காங்கிரசு கட்சியில் சேர்ந்து கட்சியின் செயலாளராக ஆனார். பின்னர், இறுதியாக பாரதிய ஜனதா கட்சியில் சேர்ந்தார்
# கோ. புஷ்பலீலா

## சொந்த வாழ்க்கை

கே. புஷ்பலீலா, 1981ல் கோண்ட்ரு ராம்தாசு என்பவரை மணந்தார். இவர்களுக்கு சுமன் கோண்ட்ரு மற்றும் சுஷ்மா தாஸ் என இரண்டு குழந்தைகள் உள்ளனர்.
# மலை வல்லாரை

***மலை வல்லாரை*** அல்லது **ஐபிரீட் வல்லாரை** (*Hydrocotyle verticillata*, also known as *whorled pennywort, whorled marshpennywort* or *shield pennywort*) என்பது தெற்கு மற்றும் வட அமெரிக்கா மற்றும் மேற்கிந்திய தீவுகளைத் தாயகமாகக் கொண்ட ஒரு பூக்கும் தாவரமாகும். இது சதுப்பு நிலம் அல்லது ஈரமான இடங்களில் வளரக்கூடியது. மலை வல்லாரை நீர்வாழ் உயிரினங்கள் வாழும் தொட்டியில் பயன்படுத்தப்படுகிறது.அங்கு இது தேவையற்றதாகும். இது குறைந்தபட்சம் மிதமான ஒளியை விரும்பும் தாவரமாகும். இது கூடுதல் கார்பனீராக்சைடிலிருந்து பயனடைகிறது. இது அழகுக்காக பரவலாக வளர்க்கப்படுகிறது.
# மலை வல்லாரை

## போலி வல்லாரை

இத்தாவரத்தை மலை வல்லாரை, ஐபிரீட் வல்லாரை ஆகிய பெயர்களில் சந்தையில் விற்கும் போக்கு உள்ளது. உண்மையில் இந்த தாவரத்துக்கும் வல்லாரைக்கும் எந்த தொடர்பும் இல்லை. இது *அரேலேசியே* குடும்பத்தைச் சேர்ந்த தாவரம். ஆனால் வல்லாரையோ *ஏபியேசியே* குடும்பத்தைச் சேர்ந்த தாவரம் ஆகும். எனவே வல்லாரையில் கிடைக்கும் பயன்கள் இதில் கிடைக்காது.
# திருவாங்கூர் பூனைப் பாம்பு

**திருவாங்கூர்** **பூனைப் பாம்பு**, **பீர்மேடு பூனைப் பாம்பு** மற்றும் **திக்தோனி பூனைப் பாம்பு** என்பது *போபிகா* பேரினத்தினைச் சார்ந்த சிற்றினம் (*Boiga dightoni*-*போபிகா திக்தோனி*) ஆகும். கொலுப்ரிடே குடும்பத்தில் பின்பக்க-பற்கள் கொண்ட மிதமான நச்சுப் பாம்பு இதுவாகும். இந்த சிற்றினம் இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி.
# திருவாங்கூர் பூனைப் பாம்பு

## சொற்பிறப்பியல்

பீர்மாட் பூனைப் பாம்பு என்ற பொதுவான பெயர் பீர்மேடு பகுதியினைக் குறிக்கின்றது. இது இந்தியாவில் உள்ள கேரளாவில் 3,300 அடி (1,006 மீ) உயரத்தில் உள்ளது.  
குறிப்பிட்ட பெயர் அல்லது சிற்றினப் பெயரான, *தித்தோனி*, நிறைவகை மாதிரியின் சேகரிப்பாளரான தேயிலை தோட்டக்காரர் எஸ். எம். திங்டனின் நினைவாக இடப்பட்டது.
# திருவாங்கூர் பூனைப் பாம்பு

## புவியியல் வரம்பு

இந்தியாவில் *பெ. திக்தோனி* கேரள மாநிலத்தின் பொன்முடி மலைகள் மற்றும் திருவிதாங்கூர் மலைகளிலும், மேற்கு தமிழ்நாடு மாநிலத்தின் ஆனைமலை மலைகள் மற்றும் பழனி மலைகளிலும் காணப்படுகிறது.
# திருவாங்கூர் பூனைப் பாம்பு

## விளக்கம்

*பெ. திக்தோனி*யின் முதுகுபுறம் வெளிர் சிவப்பு-பழுப்பு நிறத்தில் தொடர்ச்சியான சால்மன்-சிவப்பு புள்ளிகளுடன் காணப்படும். இதன் தலை வெளிர் பழுப்பு நிறத்தில் சிறிய கரும்புள்ளிகளுடன் இருக்கும். வயிற்றுப்புறம் மஞ்சள் நிறமானது, பழுப்பு நிறத்துடன் மெல்லிய புள்ளிகள் உள்ளன. வயிற்றுப்புறச் செதில்களின் வெளிப்புற முனைகள் சால்மன்-இளஞ்சிவப்பு நிறத்தில் இருக்கும். இது நடுத்தர அளவிலானது. முதிர்ச்சியடைந்த பாம்புகளின் நீளம் (வால் உட்பட) 1.1 மீ (3.6 அடி) ஆகும்.
# திருவாங்கூர் பூனைப் பாம்பு

## நடத்தை

*பெ. திக்தோனி* மரங்களில் வாழும் இரவாடி வகையின.
# திருவாங்கூர் பூனைப் பாம்பு

## வாழ்விடம்

*பெ. திக்தோனி* சுமார் 800–1,100 மீட்டர் உயரத்தில் உள்ள வனப்பகுதிகளில் மரங்கள் மற்றும் புதர்களில் வாழ்கிறது.
# திருவாங்கூர் பூனைப் பாம்பு

## உணவுமுறை

*பெ. திக்தோனி* ஓணான் உட்படப் பல்லிகளை வேட்டையாடி உண்ணுகிறது.**
# திருவாங்கூர் பூனைப் பாம்பு

## இனப்பெருக்கம்

*பெ. திக்தோனி* முட்டையிட்டு இனப்பெருக்கம் செய்யக்கூடியது.
# அசாம் ஓலைப் பாம்பு

**அசாம் ஓலைப் பாம்பு** (*Assam kukri snake*) என்பது கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் (*ஒலிகோடான் கேட்டனாடசு*) ஆகும். இது இந்தியா, மியான்மர், வியட்நாம், கம்போடியா, சீனா, தாய்லாந்து, லாவோசு ஆகிய நாடுகளில் காணப்படுகிறது.
# பசந்த குமார் பாண்டா

**பசந்த குமார் பாண்டா** (*Basanta Kumar Panda*) இந்தியாவைச் சேர்ந்த ஓர் அரசியல்வாதியாவார். 1961 ஆம் ஆண்டு மே மாதம் 12 ஆம் தேதியன்று இலட்சுமி பிரசாத்து பாண்டாவின் மகனாக இவர் பிறந்தார். ஒடிசாவில் பாரதிய சனதா கட்சியின் உறுப்பினராக இவர் இருந்தார். நுவாபாடா தொகுதியிலிருந்து ஒடிசா சட்டமன்றத்தை பிரதிநிதித்துவப்படுத்தினார். பாரதிய சனதா கட்சியின் மாநிலத் தலைவராகவும் இருந்தார். நாடாளுமன்றத்திற்காக நடைபெற்ற இந்தியப் பொதுத் தேர்தலில், இவர் தனது நெருங்கிய போட்டியாளரான புசுபேந்திர சிங் தியோவை தோற்கடித்து 17ஆவது மக்களவைக்கு களாகண்டி தொகுதியிலிருந்து தேர்ந்தெடுக்கப்பட்டார்.
# கணேஷ் – வசந்த்

**கணேஷ் – வசந்த்** ஆகிய இருவரும் தமிழ் எழுத்தாளரான சுஜாதா எழுதிய தமிழ் குற்றப்புனைவு புதினங்களில் வரும் பாத்திரங்கள் ஆவர். 1968 ஆம் ஆண்டு புதினமான *நைலான் கயிறு* புதினத்தில் அறிமுகப்படுத்தப்பட்ட கணேஷ், ஒரு தலைசிறந்த மூத்த வழக்கறிஞர் ஆவார். அவர் முக்கியமாக 1973 ஆம் ஆண்டு *பிரியா* புதினத்தைத் தொடர்ந்து அறிமுகப்படுத்தப்பட்ட அவரது ஊர்சுற்றியான இளம் உதவி வழக்கறிஞர் வசந்த் உடன் தோன்றுவார்.
# கணேஷ் – வசந்த்

## இரண்டு நபர் இணை

கணேஷ் ஒரு மூத்த வழக்கறிஞர், வசந்த் ஊர்சுற்றியான அவரது துணை வழக்கறிஞர். கணேஷ்-வசந்த் ஜேம்ஸ் ஹாட்லி சேசின் கதாப்பாத்திரங்களான விக் மல்லாய் மற்றும் அவரது உதவியாளரை அடிப்படையாகக் கொண்டது. கணேசுக்கு முதலில் பெண் உதவியாளராக நீரஜா இருந்தார், ஆனால் பின்னர் கணேசுக்கு வசந்த் உதவியாளராக வந்தார். கணேஷ், வசந்த் ஆகியோரின் சரியான வயதை ஆசிரியர் குறிப்பிடவில்லை. இருவரின் வயதும் இருபதுகளுக்கு கூடுதலாகவும் முப்பதுகளின் தொடக்கத்தில் இருக்கும் என்றும் வசந்த் கணேசை விட கொஞ்சம் இளையவர் என்றும் கருதப்படுகிறது. இருவரின் திருமண நிலை எந்த புதினத்திலும் குறிப்பிடப்படவில்லை. 2000 களின் முற்பகுதியில் ஆசிரியரின் கடைசி சில நேர்காணல்களின்படி, வசந்த் ஒரு திருமணமாகா வாலிபர் என்றும் தனக்கேற்ற மணமகளைத் தேடுபவர் என்றார்.  
கணேஷ் ஒரு கருத்தார்ந்த நபராக சித்தரிக்கப்படுகிறார், வசந்த் நகைச்சுவை உணர்வு மிக்க, அதேசமயம் புத்திசாலி மனிதராக சித்தரிக்கபடுகிறார். அவர் தன் முதலாளி கணேசின் வலது கையாக உள்ளார். வசந்த் பெண்களுடன் சுற்றுவதை விரும்புகிறவர். பெண்களை அவர்களை ஈர்க்க முயற்சிப்பவர் மேலும் அவர் வயது வந்தோருக்கான நகைச்சுவைகளை மிகவும் விரும்புகிறவர். அவர் தன் முதலாளியின் அறிவுறுத்தலின் பேரில் ஆபத்தான செயல்களில் ஈடுபடுத்திக் கொள்ளும் ஒரு துணிச்சலான பையனாகவும் காட்டப்படுகிறார்.
# கணேஷ் – வசந்த்

## படைப்புகள்

இருவரும் தனியாகவும் ஒன்றாகவும் 25க்கும் மேற்பட்ட புதினங்களில் தோன்றியுள்ளனர். அவற்றில் பல கீழே பட்டியலிடப்பட்டுள்ளன:
# கணேஷ் – வசந்த்

## படைப்புகள்

### புதினங்கள்

1. *நைலான் கயிறு* – தனி ஒருவராக கணேஷ்
1. *காயத்திரி*
1. *பிரியா*
1. *கொலையுதிர் காலம்*
1. *ஆ*
1. *பேசும் பொம்மைகள்*
1. இதன் *பெயரும் கொலை*
1. *வசந்த்! வசந்த்!*
1. *மறுபடியும் கணேஷ்*
1. *மெரினா*
1. *நிர்வாண நகரம்*
1. *கொலை அரங்கம்*
1. *ஐந்தாவது அதியாயம்*
1. ஆயிரத்தில் *இருவர்*
1. *நில்லுங்கள் ராஜாவே*
1. *எதையும் ஒருமுறை*
1. *ஓடாதே!*
1. *மேகத்தை துரத்தியவன்*– தனியாக வசந்த்
1. *மேற்கே ஒரு குற்றம்*
1. *சில்வியா*
# கணேஷ் – வசந்த்

## படைப்புகள்

### சிறுகதைகள்

1. "மாயா"
1. "மேலும் ஒரு குற்றம்"
1. "மீண்டும் ஒரு குற்றம்"
1. "விதி"
1. "பாதி ராஜ்யம்" – தனி ஒருவராக கணேஷ்
1. "ஒரு விபத்தின் அனடோமி"– தனி ஒருவராக கணேஷ்
1. "மலை மாளிகை"
1. "மோதாமல் ஒரு நாளும் இருக்க வேண்டாம்"
1. "விபரீத கோட்பாடு"
# கணேஷ் – வசந்த்

## மற்ற ஊடகங்களில்

கணேஷ் முறையே *காயத்ரி* (1977) மற்றும் *பிரியா* (1978) படங்களில் ஜெய்சங்கர் மற்றும் இரசினிகாந்து ஆகியோரால் சித்தரிக்கப்பட்டார். சன் தொலைக்காட்சி தொடரான *கணேஷ்-வசந்த்* தொடரில், சுரேஷ் மற்றும் விஜய் ஆதிராஜ் இருவரும் இந்த இணை பாத்திரத்தை ஏற்று நடித்தனர். விஜய் தொலைக்காட்சி தொடரான *விஜய் சித்திரத்தின்* "கணேஷ் வசந்த்" பகுதியில், விஜய் ஆதிராஜ் மற்றும் அமித் குமார் இருவரும் நடித்தனர்.
# கெர்மன் மாண்டுயி

**கெர்மன் மாண்டுயி (***Herman Mandui***)** (1969 - அக்டோபர் 4, 2014) பப்புவா நியூ கினி தீவின் தொல்பொருள் ஆராய்ச்சியாளர் ஆவார். 2008 ஆம் ஆண்டு தொடங்கி 2014 ஆம் ஆண்டு அவர் இறக்கும் வரை பப்புவா நியூ கினி தீவின் தலைமை தொல்பொருள் ஆய்வாளராக பணியாற்றினார். பப்புவா நியூ கினி தீவில் "தொல்பொருள் ஆராய்ச்சியின் முன்னோடி" என்று கருதப்படுகிறார். மேற்கு கைலேண்ட்சு மாகாணத்தில் உள்ள குக் சதுப்பு நிலம் மற்றும் கோயிலாலா மாவட்டத்தின் இவான் பள்ளத்தாக்கில் உள்ள ஆரம்பகால மனித குடியேற்ற தளங்கள் போன்ற தளங்களில் பணிபுரிந்தார்.
# வெடுகுரி வெங்கட சிவ ராமராஜு

**கலவபுடி சிவா** என்றும் அழைக்கப்படும் **வெடுகுரி வெங்கட சிவ ராம ராஜு** ( *Vetukuri Venkata Siva Rama Raju* ) உண்டி சட்டமன்றத் தொகுதியிலிருந்து தெலுங்கு தேசம் கட்சியை பிரதிநிதித்துவப்படுத்தும் ஆந்திரப் பிரதேச சட்டமன்றத்தின் முன்னாள் உறுப்பினர் ஆவார்.
# வெடுகுரி வெங்கட சிவ ராமராஜு

## சொந்த வாழ்க்கை

ஆந்திரப் பிரதேசத்தின் மேற்கு கோதாவரி மாவட்டத்தில் உள்ள கலவபுடி என்ற சிறிய கிராமத்தில் 1970 மே 10 ஆம் தேதி வெடுகுரி வெங்கட சிவ ராம ராஜு பிறந்தார். 1984 இல் ஏலூருவில் உள்ள புனித சேவியர் உயர்நிலைப் பள்ளியில் ஆரம்ப மற்றும் இடைநிலைப் பள்ளிப் படிப்பை முடித்தார். உயர்கல்விக்காக பீமாவரம் சென்று கஸ்தூரிபாய் அரசுக் கல்லூரியில் இடைநிலைக் கல்வியை முடித்தார். 1989 ஆம் ஆண்டு பீமாவரம் தந்துலூரி நட்ராயனா ராஜு கல்லூரியில் இளம் வணிகவியல் பட்டம் பெற்றார்.
# வெடுகுரி வெங்கட சிவ ராமராஜு

## அரசியல் வாழ்க்கை

2009 ஆம் ஆண்டு ஆந்திரப் பிரதேச சட்டப் பேரவைத் தேர்தலில் 15,568 வாக்குகள் பெரும்பான்மையுடன் உண்டி சட்டமன்றத் தொகுதியிலிருந்து உறுப்பினராகத் தேர்ந்தெடுக்கப்பட்டார். மீண்டும் 2014 பொதுத் தேர்தலில் போட்டியிட்டு ஆந்திரப் பிரதேச சட்டசபைக்கு அதே தொகுதியிலிருந்து 36,231 வாக்குகள் பெரும்பான்மையுடன் தேர்ந்தெடுக்கப்பட்டார். 2019 பொதுத் தேர்தலில் நரசாபுரம் மக்களவைத் தொகுதியில் போட்டியிட்டு 3% வாக்குகள் வித்தியாசத்தில் கனுமுரு ரகு ராம கிருஷ்ண ராஜுவிடம் தோல்வியடைந்தார்.
# வெடுகுரி வெங்கட சிவ ராமராஜு

## தொழிலதிபர்

விண்வெளி மற்றும் பாதுகாப்பு அமைப்புகளுக்கான *அசெம்பிளி மற்றும் சிஸ்டம்ஸ்* ஒருங்கிணைப்பில் செயல்படும் *விஇஎம் டெக்னாலஜிஸ் பிரைவேட் லிமிடெட்டின்* செயல் இயக்குநராக உள்ளார்.
# வெடுகுரி வெங்கட சிவ ராமராஜு

## கௌரவங்கள்

வெடுகுரி வெங்கட சிவராம ராஜுவுக்கு பாரதிய சத்ர சம்சத் அறக்கட்டளை, புனேவின், ஆதர்ஷ் யுவ விதாயக் புரஸ்கார் விருது வழங்கப்பட்டது. இவர், 70 கிராமங்களில் 78 சுத்தகரிக்கப்பட்ட நீர் ஆலைகளை நிறுவ ஏற்பாடு செய்திருந்தார். நீலு-செட்டு (தண்ணீர்- மரம்) திட்டத்தின் கீழ், கிட்டத்தட்ட 30,000 மரக் கன்றுகள் வழங்கப்பட்டன. 70,000 குடும்பங்களுக்கு 17 வகையான விதைகளுடன் கூடிய விதை பொட்டலங்களை விநியோகித்ததும் குறிப்பிடத்தக்க முயற்சியாகும்.
# கோகராஜு கங்கராஜு

**கோகராஜு கங்கராஜு** (*Gokaraju Ganga Raju*) ஓர் இந்திய அரசியல்வாதியும், ஆந்திரப் பிரதேசத்தின் நர்சாபுரம் மக்களவைத் தொகுதியிலிருந்து பதினாறாவது மக்களவைக்குத் தேர்தெடுக்கப்பட்ட உறுப்பினர் ஆவார். 2014 இந்தியப் பொதுத் தேர்தலில் பாரதிய ஜனதா கட்சி வேட்பாளராகப் போட்டியிட்டு வெற்றி பெற்றார்.  
இவர், லைலா குழும நிறுவனங்களின் நிறுவனரும் ஆவார். சமீபத்தில், இவர் இந்தியத் துடுப்பாட்டக் கட்டுப்பாட்டு வாரியத்தின் தென் மண்டலத்தின் துணைத் தலைவராக தேர்ந்தெடுக்கப்பட்டார்.  
இவரது தந்தை, மறைந்த கோகராஜு ரங்க ராஜு, உண்டி தொகுதியின் சட்டமன்ற உறுப்பினராவார். கங்கராஜு ஆந்திர துடுப்பாட்டச் சங்கத்தின் செயலாளராகவும், இந்தியத் துடுப்பாட்டக் கட்டுப்பாட்டு வாரியத்தின் நிதிக் குழுவின் தலைவராகவும், வாரியம் நடத்தும் இந்தியன் பிரீமியர் லீக்கின் நிர்வாகக் குழு உறுப்பினராகவும் உள்ளார்.
# லாரன்சு போனாவோட்டா

**லாரன்சு போனாவோட்டா (***Lawrence Foanaota***)** பிரிட்டிசு பேரரசின் ஆணை, மலேட்டாவில் பிறந்தார். சொலமன் தீவின் தொல்பொருள் ஆராய்ச்சியாளர் ஆவார். 1972 ஆம் ஆண்டு முதல் சாலமன் தீவுகள் தேசிய அருங்காட்சியகத்தின் இயக்குநராகவும், கண்காணிப்பாளராகவும் இருந்து வருகிறார். பசிபிக் தீவு அருங்காட்சியக சங்கத்தின் தலைவராகவும் இருந்துள்ளார்.  
2009 ஆம் ஆண்டில், சாலமன் தீவுகளின் ராணி, ஐக்கிய இராச்சியத்தின் இரண்டாம் எலிசபெத், இவரை "தேசிய அருங்காட்சியகம் மற்றும் சமூகத்திற்கான சேவைகளுக்காக" பிரிட்டிசு பேரரசின் ஆணையின் அதிகாரியாக நியமித்தார்.
# மெக் லானிங்

மெகன் மொய்ரா லானிங் (பிறப்பு: 25 மார்ச் 1992) ஆத்திரேலிய துடுப்பாட்ட வீரர் ஆவார். லானிங் ஆத்திரேலிய தேசிய மகளிர் அணியின் தலைவராக 2014 முதல் 2023 வரை இருந்தவர். மேலும், இரண்டு பெண்கள் துடுப்பாட்ட உலகக் கோப்பை மற்றும் ஐந்து ஐசிசி மகளிர் உலக இருபது-20 உலகக்கபோப்பை தொடர்கள் வென்ற அணியில் இடம்பெற்றவர். மகளிர் துடுப்பாட்ட போட்டிகளில் அதிக சத்தங்களை அடித்தவர் என்ற பெருமை பெற்ற வீராங்கனை ஆவார்.  
உள்ளூர் துடுப்பாட்டத்தில் விட்ட்டோரை அணிக்காகவும், மகளிர் பிக் பேஷ் லீகில் மெல்போர்ன் ஸ்டார்ஸ் அணிக்காகவும் லானிங் விளையாடுகிறார். மகளிர் பிரீமியர் லீக்கில் டெல்லி கேபிட்டல்ஸ் அணியின் தலைவராகவும் உள்ளார். நவம்பர் 9, 2023 அன்று அவர் சர்வதேச துடுப்பாட்டத்தில் இருந்து ஓய்வு பெறுவதாக அறிவித்தார்.
# மெக் லானிங்

## சர்வத்தேச துடுப்பாட்டம்

லானிங் சர்வதேச மகளிர் இருபது-20 போட்டிகளில் 30 டிசம்பர் 2010-ல் நியுஸிலாந்துக்கு எதிரான போட்டியில் அறிமுகமானார். பின்னர் 2011-ல் இங்கிலாந்துக்கு எதிரான போட்டியில் மகளிர் ஒரு நாள் துடுப்பாட்ட வகைப் போட்டிகளில் அறிமுகமானார். 2012 மகளிர் உலக இருபது-20 உலகக்கபோப்பை வென்ற ஆத்திரேலிய அணியில் இடம் பெற்றிருந்தார். மேலும் 2013 பெண்கள் துடுப்பாட்ட உலகக் கோப்பை வென்ற ஆத்திரேலிய அணியிலும் இடம் பெற்றிருந்தனர்.  
2013 மகளிர் ஆஷஸ் தொடரின் போது தேர்வுப் போட்டிகளில் அறிமுகமானார்.  
2014-ல் ஆத்திரேலிய பெண்கள் துடுப்பாட்ட அணியின் தலைவராக நியமிக்கப்பட்டார். தொடர்ந்து, 2014 மகளிர் உலக இருபது-20 உலகக்கபோப்பையில் ஆத்திரேலிய அணியை வழிநடத்தி கோப்பையை வென்றார்.  
2015-ல் முதல் முறையாக மகளிர் ஆஷஸ் தொடரை தலைவராக வென்றார்.  
2017 உலகக் கோப்பையில் அரையிறுதியில் தோற்றாலும், 2018 மகளிர் இருபது-20 உலகக்கோப்பையில் அணியை வெற்றிகரமாக வழிநடத்தி கோப்பையை வென்றார்.  
2020-ல் நான்காவது முறையாக மகளிர் 20-20 உலகக்கோப்பையை வென்றார்.  
2022-ல் இரண்டாவது முறையாக பெண்கள் துடுப்பாட்ட உலகக் கோப்பையை வென்றார். மேலும், 2023 மகளிர் துடுப்பாட்ட 20-20 உலகக்கோப்பை தொடரில் அணியை வெற்றிகரமாக வழிநடத்தி கோப்பையை வென்றார். 2023 இருபது-20 உலகக்கோப்பையின் இறுதிப் போட்டிதான் மெக் லானிங் விளையாடிய கடைசி சர்வதேச போட்டி.
# இலங்கை இலை மூக்கு மரப்பல்லி

***கெமிடாக்டைலசு திப்ரசசு*** (*Hemidactylus depressus*) என்பது **இலங்கை இலை-மூக்கு மரப்பல்லி** அல்லது **கண்டியன் பல்லி** என்று அழைக்கப்படுகிறது. இது இலங்கைத் தீவில் உள்ள மரப்பல்லி சிற்றினமாகும்.
# இலங்கை இலை மூக்கு மரப்பல்லி

## விளக்கம்

இலங்கை இலை மூக்கு மரப்பல்லியின் தலை பெரியது. தலையில் பெரிய துகள்கள் போன்று காணப்படும். நீள் மூக்கில் அதிகமாக உள்ளது. வால் அடர் வண்ண குறுக்கு பட்டைகளுடன் காணப்படும்.
# இலங்கை இலை மூக்கு மரப்பல்லி

## வாழிடம்

கந்தளாய், கிரிதலே, மாங்குளம், அலுத்நுவர, ஹுனுகல்ல, எல்கடுவ, மாத்தளை, ரத்தோட்ட, கம்மதுவ, கண்டி, நக்கிள்ஸ் மலைத்தொடர், ஹரகம, வக்வல்லா, பலாவிலகுடாவ, பலாவிலகொடவு ஆகிய பிரதேசங்களில் மட்டும் காணப்படும், இலங்கையைச் சேர்ந்த மரப்பல்லி இதுவாகும்.
# இலங்கை இலை மூக்கு மரப்பல்லி

## சூழலியல்

சமவெளிகளிலிருந்து மரங்கள், கற்பாறைகள் மற்றும் குகைகளில் காணப்படும் இந்த மரப்பல்லி சில சமயங்களில் வீடுகளுக்குள் நுழையும். உணவு என்பது பூச்சிகளைப் பிரதானமாக உட்கொள்கிறது.
# இலங்கை இலை மூக்கு மரப்பல்லி

## இனப்பெருக்கம்

சூன் மற்றும் ஆகத்து மாதங்களுக்கிடையே பாறைப் பிளவுகள், மரத் துளைகள், இலைக் குப்பைகள் ஆகியவற்றில் ஒரு நேரத்தில் 2 முட்டைகள் வரை இட்டு இனப்பெருக்கம் செய்கின்றன. ஆகத்து மற்றும் செப்டம்பர் மாதங்களில் குஞ்சுகள் பொரிக்கின்றன.
# மலேசியத் தேன் வழிகாட்டி

**மலேசியத் தேன் வழிகாட்டி** (*Malaysian honeyguide*)(*இண்டிகேட்டர் ஆர்கிபெலாஜிகசு*) என்பது *இண்டிகேட்டரிடே* குடும்பத்தைச் சேர்ந்த ஒரு பறவையாகும். இவை மரங்கொத்திகளுடன் தொடர்புடைய பாசரின் பறவைகளுக்கு நெருங்கிய தொல் வெப்ப மண்டல உயிரினம் ஆகும். இந்த இனம் தென்கிழக்கு ஆசியாவைச் சேர்ந்தது.
# மலேசியத் தேன் வழிகாட்டி

## விளக்கம்

மலேசியத் தேன் வழிகாட்டி நடுத்தர அளவிலான பறவையாகும். இது 18 செ. மீ. நீளம் வரை வளரக்கூடியது. ஆலிவ்-பழுப்பு நிறத்தில் பசுமை நிற கோடுகளுடன், சிவப்பு நிற கருவிழி, அடர்த்தியான சாம்பல் அலகு மற்றும் அடிப்பகுதியில் சாம்பல் கலந்த வெண்மை நிறத்திலானது. ஆணின் தோளில் மஞ்சள் திட்டு உள்ளது.
# மலேசியத் தேன் வழிகாட்டி

## வாழ்விடம்

மலேசியத் தேன் வழிகாட்டி மேற்கு தாய்லாந்து, தீபகற்ப மலேசியா, போர்னியோ மற்றும் சுமாத்திரா தீவின் தாழ் நில அகன்ற காடுகள் முழுவதும் காணப்படுகிறது.
# மலேசியத் தேன் வழிகாட்டி

## நடத்தை

மலேசியத் தேன் வழிகாட்டியின் அழைப்பு பூனை போன்ற " மியாவ் " ஒலியுடன் தொடர்ந்து சத்தமாக ஒலிக்கும். இதனுடைய முக்கிய உணவாகப் பூச்சிகள் உள்ளன. குறிப்பாக இவை காட்டுத் தேனீக்கள் மற்றும் குளவிகளை உண்ணுகிறது. இது மரத்தின் பொந்துகளில் கூடு கட்டுகிறது.
# மலேசியத் தேன் வழிகாட்டி

## நிலை

தொடர்ந்து வாழ்விட இழப்பு, உள்ளூர் மற்றும் அரிதான எண்ணிக்கை காரணமாக, மலேசியத் தேன் வழிகாட்டி பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறு நிலையை அண்மித்த உயிரியாக மதிப்பிடப்படுகிறது.
# எலெரி கசின்சு

**எலெரி கெச் கசின்சு** (*Eleri H Cousins*) லண்டன் பழங்கால சங்கத்தின் கூட்டாளிகளின் பட்டியல் (பி. 1987) லான்காசுடர் பல்கலைக்கழகத்தின் தொல்பொருள் ஆராய்ச்சியாளர் மற்றும் ரோமன் வரலாற்றின் விரிவுரையாளர் ஆவார்.
# எலெரி கசின்சு

## சுயசரிதை

இவர் இளங்கலைப் படிப்பினை இசுட்டான்போர்டு பல்கலைக்கழகத்தில் தொல்லியல் மற்றும் கிளாசிக்சில் முடித்தார். பின்னர், கேம்பிரிச்சுப் பல்கலைக்கழகத்தில் முதுகலைப் பட்டம் மற்றும் முனைவர் பட்டம் படித்தார். இவர் 2019 ஆம் ஆண்டு லான்காசுடரில் தனது தற்போதைய பாத்திரத்திற்கு மாறுவதற்கு முன்பு புனித ஆண்ட்ரூசு பல்கலைக்கழகத்தில் விரிவுரையாளராக இருந்தார். கசின்கள் 2021 ஆம் ஆண்டு சூன் மாதம் 17 ஆம் தேதியன்று இலண்டன் பழங்காலச் சங்கத்தின் உறுப்பினராகத் தேர்ந்தெடுக்கப்பட்டார்.
# எலெரி கசின்சு

## வெளியீடுகளைத் தேர்ந்தெடுக்கவும்

- கசின்கள் இ. 2014 "குளியலறையில் ராஜாவின் வசந்தத்தில் வாக்குப் பொருள்கள் மற்றும் சடங்கு நடைமுறைகள்", *கோட்பாட்டு ரோமன் தொல்லியல் இதழ்* (2013) ப.&nbsp;52-64.
- கசின்சு, இ. 2016. "ஒரு இம்பீரியல் படம்: சூழலில் பாத் கோர்கன்", *பிரிட்டானியா* 47, 99–118.
- கசின்சு, இ. 2020. *ரோமானியப் பேரரசில் உள்ள பாத் சரணாலயம்* . கேம்பிரிச்சுப் பல்கலைக்கழக அச்சகம்.
# கோவாய் சட்டமன்றத் தொகுதி

**கோவாய் சட்டமன்றத் தொகுதி** (*Khowai Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தில் உள்ளது. இது கிழக்கு திரிபுரா மக்களவைத் தொகுதியின் ஒரு பகுதியாகும்.
# கோவாய் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1967 | எஸ்.சி.தத்தா | இந்திய தேசிய காங்கிரசு |
| 1972 | ஜாது பிரசன்னா பட்டாசார்ஜி |  |
| 1977 | சுராஜ்யம் காமினி தாக்கூர் சிங்க | இந்திய பொதுவுடமைக் கட்சி |
| 1983 | சமீர் தேப் சர்க்கார் |  |
| 1988 | அருண் குமார் கர் | இந்திய தேசிய காங்கிரசு |
| 1993 | சமீர் தேப் சர்க்கார் | இந்திய பொதுவுடமைக் கட்சி |
| 1998 |  |  |
| 2003 |  |  |
| 2008 |  |  |
| 2013 | பிஸ்வஜித் தத்தா |  |
| 2018 | நிர்மல் பிஸ்வாசு |  |
| 2023 |  |  |
# கோவாய் சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- கோவாய் மாவட்டம்
- கோவாய்
- திரிபுரா கிழக்கு (லோக்சபா தொகுதி)
- 2023 திரிபுரா சட்டப் பேரவைத் தேர்தல்
# சீட்டா சிலுவை

**சீட்டா சிலுவை (Zeta Crucis)**, **(ζCrucis** இலிருந்து லத்தீன் மயமாக்கப்பட்டது) என்பது சிலுவைத் தெற்கு விண்மீன் குழுவில் உள்ள ஒரு இரும விண்மீன் அமைப்பாகும். இது 4.06 தோற்றப் பொலிவுப் பருமையுடன் வெற்ருக் கண்ணுக்குத் தெரியும். ζ சிலுவை சூரியனிலிருந்து சுமார் 360 ஒளியாண்டுகள் தொலைவில் அமைந்துள்ளது. இது தேள்- சென்டாரசு குழுவின் கீழ் சென்டாரசு-சிலுவைத் துணைக்குழுவில் உறுப்பாக உள்ளது.  
இது இரட்டைவரி கொண்ட கதிர்நிரல்பதிவு இரும விண்மீன் அமைப்பு ஆகும். இது B-வகை முதன்மை-வரிசை விண்மீனுடனும் B2.5 வகையுடனும் பொருந்துகிறது. இத்துடன் 12.49 தோற்றப் பொலிவுப் பருமையுள்ள ஒரு மங்கலான நோக்கீட்டுத் துணை உள்ளது.
# வார்ப்புரு:Flag template documentation/doc

This template is used to automatically generate documentation for standard flag templates.
# வார்ப்புரு:Flag template documentation/doc

### Usage

<code></code>  
;Parameters
:*Country name* – matches the parameter used with within the flag template itself
:*ISO* – ஐ.எசு.ஓ 3166-1 ஆல்ஃபா-3 country code
:*IOC* – IOC country code
:*FIFA* – FIFA country code
If any of the three codes are not applicable for a particular country, leave the respective parameters blank.  
This template is placed on the flag template itself (similar to how the template is placed). This template depends on the mandatory existence of a /doc subpage, which is only used to transclude interwiki links.
# வார்ப்புரு:Flag template documentation/doc

### Usage

#### Further usage

The optional parameter *header* is content that goes at the top of the documentation box, above "Description".  
=
# தக் லைஃப்

**தக் லைஃப்** (*Thug life*) 2025-இல் வெளிவந்த இந்தியத் தமிழ்த் திரைப்படமாகும். நாயகன் திரைப்படத்திற்குப் பிறகு கமல்-மணிரத்னம் கைக்கோர்த்துள்ள தமிழ்த் திரைப்படம் இது வாகும். இந்தத் திரைப்படம் கமலின் 234-வது திரைப்படம் ஆகும். இதில் திரிசா, சிலம்பரசன் உள்ளிட்ட பலர் நடித்திருந்தனர். சூன் 5, 2025 அன்று திரைப்படம் வெளியானது.
# தக் லைஃப்

## இசை

திரைப்படத்தின் பாடல்கள், பின்னணி இசை ஆகியவற்றிற்கு ஏ. ஆர். ரகுமான் இசையமைத்தார்.
# தக் லைஃப்

## தயாரிப்பு

தக் லைஃப் படத்தினை தமிழ்த் திரைப்படத்துறையின் பிரபல தயாரிப்பு நிறுவனங்களான உதயநிதி ஸ்டாலினின் ரெட் ஜெயண்ட் மூவிஸ், கமல் ஹாசனின் ராஜ் கமல் பிலிம்ஸ், மணிரத்னத்தின் மெட்ராஸ் டாக்கீஸ் ஆகிய நிறுவனங்கள் இணைந்து தயாரித்துள்ளன.
# தக் லைஃப்

## வெளியீடு

தக் லைஃப் திரையரங்குகளில் 2025 சூன் 5 அன்று வழக்கமான முறையிலும் ஐமேக்சு வடிவத்திலும் வெளியானது. இத்திரைப்படம் திரையரங்குகளில் ஓடி முடித்த பிறகு, இணையத்தில் திரையிடும் உரிமத்தை நெட்ஃபிளிக்சு நிறுவனம் கொடுத்து வாங்கியுள்ளது.
# தக் லைஃப்

## விமர்சனங்கள்

தினமணி வலைதளத்தில் வந்த விமர்சனத்தில் "சாகா வரம்போல் சோகம் உண்டா? எனத் தன் படத்தில் கேட்ட கமல், தக் லைஃப்-ல் என்ன நடந்தாலும் தனக்கு மட்டும் சாவே வருவதில்லை என ஜாலியாக இருக்கிறார். படத்தில் கமலுக்கு உண்மையான வில்லன் எமன்தான். நாயகனில் கேட்கப்பட்ட நீங்கள் நல்லவரா, கெட்டவரா என்கிற கேள்விக்கு தக் லைஃபிலும் கமல் பதிலளிக்கவில்லை!" என்று எழுதி மதிப்பீடுகளை வழங்கினர். ஆனந்த விகடன் வலைத்தளத்தில் வந்த விமர்சனத்தில் "தொழில்நுட்ப ரீதியாக ‘தக் லைஃப்’ கண்ணாடியைப் போட்டு மிரட்டும் இந்தப் படம், திரைக்கதையில் அந்தக் கண்ணாடியைத் தொலைத்துவிட்டதால் சுவாரஸ்யத்தை நாம் தேட வேண்டியதாக இருக்கிறது" என்று எழுதினர். இந்து தமிழ் திசை வலைத்தளத்தில் வந்த விமர்சனத்தில் "கமல் - மணிரத்னம் என்ற இருபெரும் ஆளுமைகள் இருந்தும் கூட இப்படத்தை காப்பாற்ற முடியாமல் போனது சோகம். ‘க்ளாசிக்’ அந்தஸ்தை பெற்றுவிட்ட ‘நாயகன்’ அளவுக்கு இல்லையென்றாலும் கூட ஓரளவு ஜனரஞ்சகமான முறையில் ரசிகர்களை திருப்திபடுத்தி இருந்தால் படத்துக்கு செய்த பிரம்மாண்ட விளம்பரங்களுக்கு நியாயம் கிடைத்திருக்கும்" என்று எழுதினர்.
# வா. சிவன்குட்டி

**வாசுதேவன் சிவன்குட்டி** (*V. Sivankutty,* , பிறப்பு: நவம்பர் 10, 1954) என்பவர் ஒரு இந்திய அரசியல்வாதி ஆவார். தற்போது இவர் கேரளாவின் பொதுக் கல்வி மற்றும் தொழிலாளர் துறை அமைச்சராகப் பணியாற்றி வருகிறார். இவர் 15வது கேரள சட்டமன்றத்தில் நெமோம் தொகுதியை பிரதிநிதித்துவப்படுத்துகிறார்.
சிவன்குட்டி கேரளாவில் இந்திய கம்யூனிஸ்ட் கட்சியின் (மார்க்சிஸ்ட்) மாநிலக் குழு உறுப்பினராகவும், இந்திய தொழிற்சங்க மையத்தின் கேரள மாநிலச் செயலாளராகவும், திருவனந்தபுரம் இந்திய தொழிற்சங்க மையத்தின் மாவட்டத் தலைவராகவுமுள்ளார்.
# வா. சிவன்குட்டி

## அரசியல் வாழ்க்கை

இந்திய மாணவர் சங்கம் மூலம் அரசியலில் இறங்கிய சிவன்குட்டி அதன் மாவட்டத் தலைவர், மாநிலத் தலைவர், மாவட்டச் செயலாளர், மாநிலச் செயலாளர், அகில இந்திய இணைச் செயலாளர் போன்ற பதவிகளை வகித்துள்ளார். இவர் இந்திய மாணவர் சங்கத்திலிருந்து இந்திய தொழிற்சங்கங்களின் மையத்தில் சேர்ந்தார். தற்போது அதன் மாநில செயலாளர் மற்றும் மாவட்டத் தலைவர் போன்ற பதவிகளை வகித்துள்ளார்.  
முன்னாள் உள்ளூர் பஞ்சாயத்து தலைவராகவும், திருவனந்தபுரம் மாநகராட்சி மேயராகவும், அகில இந்திய மேயர் கவுன்சில் இணை செயலாளராகவும், திருவனந்தபுரம் கிழக்கு தொகுதிக்கான சட்டமன்ற உறுப்பினராகவும், பின்னர் நேமம் தொகுதிக்கான சட்டமன்ற உறுப்பினராகவும் (2011 - 2016) போன்ற பதவிகளில் இருந்தார்.  
அண்மையில் நடந்து முடிந்த கேரள சட்டமன்றத் தேர்தலில், பாஜகவின் கும்மனம் ராஜசேகரன் மற்றும் கே.முரளீதரனை தோற்கடித்து மீண்டும் நேமம் தொகுதிக்கான சட்டமன்ற உறுப்பினராக ஆனார் (2021–தற்போது). இவர் தற்போது பினராயி விஜயன் தலைமையிலான இடதுசாரி ஜனநாயக முன்னணி அமைச்சரவையில் அமைச்சராக உள்ளார், பொதுக் கல்வி மற்றும் தொழிலாளர் துறைகளில் அமைச்சராக உள்ளார். எழுத்தறிவு இயக்கம், வேலைவாய்ப்பு, பயிற்சி, திறன்கள், மறுவாழ்வு, தொழிற்சாலைகள் மற்றும் கொதிகலன்கள், காப்பீட்டு மருத்துவ சேவை, தொழில்துறை தீர்ப்பாயங்கள் மற்றும் தொழிலாளர் நீதிமன்றங்கள் ஆகியவை இப்போது இவருக்கு கீழ் உள்ள மற்ற துறைகளாகும்.
# வா. சிவன்குட்டி

## சர்ச்சைகள்

### 2015 வரவுசெலவுத் திட்டத்தில் பரபரப்பு

நிதிநிலை தாக்கல் செய்யவிடாமல் நிதியமைச்சரை எதிர்க்கட்சி சட்டமன்ற உறுப்பினர்கள் தடுக்க முயன்றதால் சட்டசபையில் அசிங்கமான காட்சிகள் அரங்கேறின. மின்கம்பி, ஒலி அமைப்பு மற்றும் கணித்திரை மூலம் போராட்டத்தை வழிநடத்தும் இவரது புகைப்படங்கள் கேரள மக்களுக்கு மிகவும் பரிச்சயமானவை. இதை எதிர்த்து சட்டசபையில் பீதியை பயத்தை கிளப்பிய முக்கியத் தலைவர்களுள் ஒருவர் சிவன்குட்டி. இந்த வழக்கில் அமைச்சர் கே.டி. ஜலீல், ஈ.பி. ஜெயராஜன், சி.கே. சதாசிவன், கே. அசீத் மற்றும் குன்ஹஹமது மாஸ்டர் ஆகியோர் குற்றம் சாட்டப்பட்டுள்ளனர். வன்முறையில் ஈடுபட்ட சட்டமன்ற உறுப்பினர்கள் சபாநாயகர் நாற்காலியை கவிழ்த்தி, ஒலிவாங்கிகளை தூக்கி எறிந்தனர். இந்த சம்பவத்தில் சபைக்கு 2 லட்சம் ரூபாய் மதிப்பிலான சேதம் ஏற்பட்டது. குற்றம் சாட்டப்பட்டவர்களுக்கு எதிரான குற்றச்சாட்டுகளில் பொதுச் சொத்துக்களை அழிப்புத் தடுப்புச் சட்டத்தின் தொடர்புடைய பிரிவு மற்றும் இந்தியத் தண்டனைத் தொகுப்புச் சட்டம் பிரிவுகள் 447 (குற்றவியல் அத்துமீறல்) மற்றும் 427 (சேதத்தை ஏற்படுத்தும் குறும்புகள்) ஆகியவைகள் இவர்கள் மீது குற்றம் சாட்டப்பட்டது.  
சிவன்குட்டி தாக்கல் செய்த கடிதத்தின் அடிப்படையில் அரசு நீதிமன்றத்தை நாடியது. எதிர்க்கட்சி தலைவர் ரமேஷ் சென்னிதலா உட்பட பலர் இதற்காக மனு தாக்கல் செய்தனர்.
# வா. சிவன்குட்டி

## சர்ச்சைகள்

### 2023 நோயாளர் ஊர்தி சம்பவம்

சூலை 12, 2023 அன்று, சிவன்குட்டியின் கான்வாயில் ஒரு வாகனம், சாலையின் தவறான பக்கத்தில் ஓடி, நோயாளர் ஊர்தி ஓரத்தில் காவல் ஊர்தியை மோதியது. இது மூன்று பேர் (நோயாளி உட்பட) காயத்திற்கு வழிவகுத்தது. கொல்லம் மாவட்டம் கொட்டாரக்கராவில் அமைச்சரின் கான்வாய் ஓட்டிச் சென்ற ஓட்டுனரால் இந்தச் சம்பவம் நடந்துள்ளது. சிவன்குட்டி சில நிமிடங்கள் வாகனத்தை விட்டு இறங்கி, சிற்றூர்தியை பரிசோதித்துவிட்டு, திருவனந்தபுரத்திற்கு சென்று விட்டார். காவல்துறை தலையிடாததற்காகவோ அல்லது முதல் தகவல் அறிக்கை பதிவு செய்யாததற்காகவோ பாதிக்கப்பட்டவர்களால் விமர்சிக்கப்பட்டது.
# வா. சிவன்குட்டி

## தனிப்பட்ட வாழ்க்கை

எம். வாசுதேவன் பிள்ளை மற்றும் பி. கிருஷ்ணம்மா ஆகியோரின் மகனாக செருவாக்கல்லில் சிவன்குட்டி பிறந்தார். இவர் பெண்கள் உரிமை ஆர்வலர் மற்றும் கேரள பொது சேவை ஆணையத்தின் உறுப்பினரான பார்வதி தேவியை மணந்தார். இவர்களுக்கு ஒரு மகன் உள்ளார்.
# சையத் அப்துல் மன்சூர் அபிபுல்லா

**சையத் அப்துல் மன்சூர் அபிபுல்லா** (*Syed Abdul Mansur Habibullah*) இந்தியாவைச் சேர்ந்த ஓர் அரசியல்வாதியாவார். எசு.ஏ.எம். அபிபுல்லா என்ற பெயராலும் இவர் அறியப்படுகிறார். 1917 ஆம் ஆண்டு நவம்பர் மாதம் 17 ஆம் தேதியன்று இவர் பிறந்தார். 1977 ஆம் ஆண்டு சூன் மாதம் 24 ஆம் தேதி முதல் 1982 ஆம் ஆண்டு சூன் மாதம் 13 ஆம் தேதி வரை மேற்கு வங்க சட்டமன்றத்தின் சபாநாயகராக இருந்தார் 1969 ஆம் ஆண்டு முதல் 1991 ஆம் ஆண்டு வரை மேற்கு வங்க சட்டமன்ற உறுப்பினராக நதன்காட்டு சட்டமன்றத் தொகுதியில் இருந்து சட்டமன்ற உறுப்பினராக இருந்தார். 1982 ஆம் ஆண்டு முதல் 1987 ஆம் ஆண்டு வரை மேற்கு வங்கத்தில் சட்ட அமைச்சராக இருந்தார் இந்திய பொதுவுடமைக் கட்சி (மார்க்சியம்) பிரிவில் உறுப்பினராக செயல்பட்டார்.  
இவரது மகள் மும்தாச்சு சங்கமிதா பர்தமான்-துர்காபூர் மக்களவைத் தொகுதியிலிருந்து தேர்ந்தெடுக்கப்பட்டு மக்களவை உறுப்பினராக நாடாளுமன்றத்தில் இருந்தார்.
# அததோ திட்டம்

**அங்கேரியத் தான்யக்கத் தொலைநோக்கி வலைப்பிணையத்** ( **HATNet** ) (அததொ திட்டம்) என்பது ஆறு சிறிய முழு தன்னியக்கத் தொலைநோக்கிகளின் வலையமைப்பாகும். கோல்கடப்பு முறையைப் பயன்படுத்தி சூரியனுக்கு அப்பாற்பட்ட கோள்களைக் கண்டறிந்து வகைப்படுத்துவதே திட்டத்தின் அறிவியல் குறிக்கோள். பொலிவான மாறி விண்மீன்களைக் கண்டறிந்து பின்தொடரவும் இந்த வலைப்பிணையம் பயன்படுகிறது. இந்த வலைப்பிணையம் ஆர்வர்டு, சுமித்சோனிய வானியற்பியல் மையத்தால் பேணப்படுகிறது .  
அததோ(HAT) சுருக்கம் அ*ங்கேரியத் தன்னியக்க தொலைநோக்கியைக்* குறிக்கிறது, ஏனெனில் இது அங்கேரிய வானியல் கழகத்தின் மூலம் சந்தித்த அங்கேரியர்களின் ஒரு சிறிய குழுவால் உருவாக்கப்பட்டது. இந்த திட்டம் 1999 இல் தொடங்கப்பட்டு மே 2001 முதல் முழுமையாக செயல்பாட்டுக்கு வந்தது
# கக்ராபன்-சல்கர் சட்டமன்றத் தொகுதி

**கக்ராபன்-சல்கர் சட்டமன்றத் தொகுதி** (*Kakraban–Salgarh Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது கோமதி மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.
# கக்ராபன்-சல்கர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | இரத்தன் பெளமிக் | பாரதிய ஜனதா கட்சி |
# கக்ராபன்-சல்கர் சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- கோமதி மாவட்டம்
# தொட்டுவா தன்வந்திரி கோயில்

**தொட்டுவா தன்வந்திரி கோயில்** இந்தியாவின் கேரளாவில் தொட்டுவா என்னுமிடத்தில் அமைந்துள்ள ஒரு இந்துக் கோயிலாகும்.
# தொட்டுவா தன்வந்திரி கோயில்

## அமைவிடம்

எர்ணாகுளம் மாவட்டத்தில்பெரும்பாவூர்-கோடநாடு வழித்தடத்தில் கூவப்பாடி பஞ்சாயத்தில் தொட்டுவா சந்திப்பில் இருந்து ஒரு கிலோமீட்டர் தொலைவில் இக்கோயில் உள்ளது. காலடி - மலையத்தூர் வழியாக தொட்டுவா சந்திப்பு படகு ஜெட்டி மூலமாகவும் பக்தர்கள் கோயிலை அடையலாம். கோரம்பூர் மனை குடும்பத்தைச் சேர்ந்த இக்கோயில் தன்வந்திரி மூர்த்தி சேவா அறக்கட்டளையால் நிர்வகிக்கப்படுகிறது.
# தொட்டுவா தன்வந்திரி கோயில்

## மூலவர்

இங்குள்ள மூலவர் பரசுராமரால் அமைக்கப்பட்டவராகக் கருதப்படுகிறது. மூலவரானதன்வந்திரி சிலை கிட்டத்தட்ட ஆறு அடி உயரம் உள்ளதாகும். இது கிழக்கு நோக்கி உள்ளது. வலது கையில் அமிர்தம், இடது கையில் சங்கு, சக்கரம் ஆகியவற்றுடன் இச்சிற்பம் உள்ளது.
# தொட்டுவா தன்வந்திரி கோயில்

## சிறப்பு

கோயிலின் தெற்குப் பகுதியில் கிழக்கு நோக்கிச் செல்லும் சிறிய ஓடை உள்ளது. இந்த ஓடையில் குளித்துவிட்டு கோயிலுக்குள் சென்று தரிசனம் செய்வதுதான் வழக்கம். பக்தர்கள் இங்கு தங்கி தியானம் செய்தால் *வதம்*, *பித்தம்*, *கபம்* போன்ற பிரச்சனைகள் தீரும் என்று நம்பப்படுகிறது. ஆயுர்வேதப் பயிற்சி செய்யும் மருத்துவர்களும் இங்கு பஜனை (பூசை, தியானம்) செய்வதற்காக வருகிறார்கள். தன்வந்திரிக்கு மிகவும் பிடித்தது 'கிருஷ்ண துளசி' ஆகும். குழந்தைப்பேற்றிற்காகஏராளமான பக்தர்கள் கோயிலுக்கு வந்து காணிக்கை செலுத்துகின்றனர்.புதிய காய்ச்சாத பால் இங்கு வழங்கப்படுகிறது. முக்கியமான காணிக்கை வெண்ணெய் ஆகும்.
# தொட்டுவா தன்வந்திரி கோயில்

## திருவிழாக்கள்

இங்கு மண்டல மாசம் (ஏகாதசி மகோற்சவம்), தசாவதார மகோற்சவம், பிரதிஷ்டா தினம் உள்ளிட்ட விழாக்கள் கொண்டாடப்படுகின்றன.மலையாள மாதமான விருச்சிகத்தின் ஏகாதசியிலும், மேடம் மாதத்தில் பூயம் நட்சத்திர நாளிலும் திருவிழாக்கள் நடத்தப்படுகின்றன.
# தொட்டுவா தன்வந்திரி கோயில்

## துணைத்தெய்வங்கள்

இங்கு ஐயப்பன், கணபதி, பத்ரகாளி, ராட்சசர்கள், நாகராசர்நாகயக்ஷி உள்ளிட்ட துணைத்தெய்வங்கள் உள்ளன.
# பூபதிராஜு விஜயகுமார் ராஜு

**பூபதிராஜு விஜயகுமார் ராஜு** ( *Bhupathiraju Vijayakumar Raju*) (பிறப்பு 17 செப்டம்பர் 1936) ஓர் அரசியல்வாதியும், தொழிலதிபரும் ஆவார். மேலும், ஆந்திரப் பிரதேசத்தின் மேற்கு கோதாவரி மாவட்டத்திலுள்ள வேந்திரா என்ற கிராமத்தில் 1975 இல் நிறுவப்பட்ட டெல்டா காகித ஆலையை நிறுனினார்.
# பூபதிராஜு விஜயகுமார் ராஜு

## அரசியல் வாழ்க்கை

விஜயகுமார் ராஜு 1967-72ல் பீமவரம் சட்டமன்றத் தொகுதியில் சுயேட்சையாகவும், 1972-77 இந்திய தேசிய காங்கிரசு கட்சி உறுப்பினராகவும் இருந்தார்.  
இவர் இந்தியாவின் எட்டாவது மக்களவை, ஒன்பதாவது மக்களவை மற்றும் பத்தாவது மக்களவை உறுப்பினராக இருந்தார். தொடர்ந்து 3 முறை மக்களவைக்கு தேர்ந்தெடுக்கப்பட்டார். [தெலுங்கு தேசம் கட்சி|தெலுங்கு தேசம் கட்சியின்]] உறுப்பினரான இவர் ஆந்திரப் பிரதேசத்தின் நரசாபுரம் மக்களவைத் தொகுதியைப் பிரதிநிதித்துவப்படுத்தினார்.  
இவரும் இவரது சக கட்சி உறுப்பினர்களும் சேர்ந்து கட்சிக் கொறடாவின் உத்தரவை மீறி 1992 ல் சிறுபான்மை காங்கிரசு அரசாங்கத்தை காப்பாற்ற பி.வி.நரசிம்மராவுக்கு வாக்களித்தனர். இதன் காரணமாக என். டி. ராமாராவின் கோபத்திற்கு ஆளாகினர்.
# தாமரகுளம்

**தாமரகுளம்** (*Thamarakulam*) என்பது இந்தியாவின் கேரளாவில் உள்ள கொல்லம் நகரின் வணிக மையமும் புறநகர் பகுதியுமாகும். தாமரக்குளம் என்ற பெயராலும் இப்பகுதி அறியப்படுகிறது. தாமரகுளம் டவுன்டவுன் கொல்லம் என்ற மத்திய வணிகப்பகுதியின் ஒரு பகுதியான தாமரகுளம் சின்னக்கடை என்ற நகரத்தின் மையப்பகுதிக்கு அருகில் உள்ளது.
# தாமரகுளம்

## கோவில்

தாமரகுளத்தில் உள்ள கணபதி கோவில் கொல்லம் மாவட்டத்தில் உள்ள மிகவும் பிரபலமான இந்து கோவில் மற்றும் வழிபாட்டு மையமாகும். கொல்லம் பூரம் கொண்டாட்டத்தின் போது இக்கோயிலில் உள்ள யானைகள் பொதுக் காட்சிக்கு வைக்கப்படுகின்றன. தாமரகுளம் கோவிலில் இருந்து யானைகளின் எழுநெல்லிப்பு என்பது கொல்லம் பூரத்தின் வழக்கமான சடங்காகும், இது ஆயிரக்கணக்கான பார்வையாளர்களால் காணப்படுகிறது.
# தாமரகுளம்

## உள்ளூர் நிர்வாகம்

கொல்லம் மேம்பாட்டு ஆணைய அலுவலகம் தாமரகுளத்தில் உள்ளது.
# தாமரகுளம்

## பார்ட்னர் கேரளா சந்திப்பு 2014

கேரள அரசு 2014 ஆம் ஆண்டு பிப்ரவரி மாதத்தில் *பார்ட்னர் கேரளா* என்ற பெயரில் நகர்ப்புற மேம்பாட்டு கூட்டத்தை ஏற்பாடு செய்தது  
கொல்லம் நகராட்சி ஆணையம் மற்றும் கொல்லம் மேம்பாட்டு ஆணையம் இரண்டும் தாமரைக்குளத்திற்கான பல முன்மொழிவுகளை பார்ட்னர் கேரளா சந்திப்பின் போது சமர்ப்பித்தன. இவை ::  
- தாமரகுளத்தில் மொத்தம் ரூ.178.53 கோடியில் வணிக வளாகம் மற்றும் மாநாட்டு மையம் மற்றும் பலநிலை கார் நிறுத்துமிடம் அமைக்கும் திட்டத்தை கொல்லம் நகராட்சி ஆணையம் வெளியிட்டது.
- கொல்லம் மேம்பாட்டு ஆணையம் தாமரக்குளத்தில் 80 கோடி ரூபாய் செலவில் குறு, சிறு மற்றும் நடுத்தர நிறுவனங்களுக்கான வணிக வளாகம், அலுவலக வளாகம், கண்காட்சி மற்றும் வர்த்தக மையம் ஆகியவற்றை நிறுவ முன்மொழிந்தது.
# தாமரகுளம்

## மேலும் பார்க்கவும்

- கொல்லம்
- தங்கசேரி
- அந்தமுக்கம் நகர பேருந்து நிலையம்
# கொத்தப்பள்ளி சுப்பாராயுடு

**கொத்தப்பள்ளி சுப்பா ராயுடு** (*Kothapalli Subbarayudu*) ஓர் இந்திய அரசியல்வாதியாவார். இவர், ஒய். எஸ். ஆர். காங்கிரஸ் கட்சியின் தலைவராவார். ஆந்திரப் பிரதேச அரசின் அமைச்சராக இருமுறை பணியாற்றினார்.
# கொத்தப்பள்ளி சுப்பாராயுடு

## சொந்த வாழ்க்கை

ராயுடு, 1959 ஆம் ஆண்டு ஆந்திரப் பிரதேசத்தின் மேற்கு கோதாவரி மாவட்டத்தில் உள்ள நரசாபுரத்தில் பிறந்தார். நரசாபுரத்திலுள்ள ஒய்.என்.என். கல்லூரியில் கல்வி பயின்றார். 1981ல் இந்திரா பிரியதசினி என்பவரை மணந்தார்.
# கொத்தப்பள்ளி சுப்பாராயுடு

## அரசியல் வாழ்க்கை

சுப்பா ராயுடு, ஊராட்சி மன்ற உறுப்பினராக தனது அரசியல் வாழ்க்கையைத் தொடங்கினார். என். டி. ராமராவ் அவர்களால் ஈர்க்கப்பட்டு அரசியலில் இறங்கினார்.  
தெலுங்கு தேசம் கட்சியின் சார்பில் 1989, 1994, 1999 மற்றும் 2004 ஆகிய ஆண்டுகளில் நரசாபுரம் சட்டமன்றத் தொகுதியின் சட்டமன்ற உறுப்பினராகப் பணியாற்றினார்.  
1996 இல், நரசாபுரம் மக்களவைத் தொகுதியின் நாடாளுமன்ற உறுப்பினராகவும் தேர்ந்தெடுக்கப்பட்டார். இந்திய நாடாளுமன்றத்தின் மக்களவையில் தெலுங்கு தேசம் கட்சியை பிரதிநிதித்துவப்படுத்தினார்.  
சிரஞ்சீவியுடனான நெருங்கிய தொடர்பு காரணமாக இவர் பிரசா ராச்சியம் கட்சியில் சேர்ந்தார். 2012 இல் இந்திய தேசிய காங்கிரசுடன் பிரசா ராச்சியம் கட்சி இணைந்தபோது, இடைத்தேர்தலில், இவர் நரசாபுரம் சட்டமன்றத் தொகுதியின் சட்டமன்ற உறுப்பினராக 5 வது முறையாக வெற்றி பெற்றார்.  
பின்னர் இவர் தெலுங்கு தேசம் கட்சி தெலுங்கு தேசம் கட்சியில் சேர்ந்தார். தற்போது இவர் ஒய். எஸ். ஆர். காங்கிரஸ் கட்சியில் உறுப்பினராக உள்ளார்.  
என். டி. ராமராவால் ஈர்க்கப்பட்ட சுப்பா ராயுடு தெலுங்கு தேசம் கட்சியில் சேர்ந்தார். தெலுங்கு தேசம் கட்சி எதிர்க்கட்சியாக இருந்த காலத்தில் இவர் என். டி. ராமராவுடன் நெருங்கிய தொடர்பிலிருந்தார். 1994ல் இல் என். டி. ராமராவ் முதல்வராக பதவியேற்ற போது இவரும் 9வது அமைச்சராக பதவியேற்றார்.
# வள்ளிகீழு

**வள்ளிகீழு (*Vallikeezhu*) இந்தியாவின் கேரள மாநிலம்** கொல்லம் நகரின் வடக்குப் பகுதியில் அமைந்துள்ள ஒரு புறநகராகும். வள்ளிகீழ் என்ற பெயராலும் இப்பகுதி அறியப்படுகிறது. கொல்லம் நகரத்தின் மையப் பகுதியான சின்னக்கடையிலிருந்து சுமார் 5 கிலோமீட்டர் தொலைவில் வள்ளிகீழு அமைந்துள்ளது. கொல்லம் மாநகராட்சியின் 5ஆவது வார்டு பிரிவாக வள்ளிகீழு அடையாளப்படுத்தப்படுகிறது..
# வள்ளிகீழு

## முக்கியத்துவம்

கொல்லம் நகரின் முக்கியமான புறநகர் பகுதி வள்ளிகீழு பகுதியாகும். துணை நகரமான நீண்டகரை மீன்பிடி துறைமுகத்திற்கு மிக அருகில் இப்புறநகர் உள்ளது. கொல்லம் புறவழிச்சாலை வள்ளிகீழு அருகே ஆல்த்திரமூட்டில் இருந்து தொடங்குகிறது. அரசு மேல்நிலைப் பள்ளி வள்ளிகீழு பகுதியில் உள்ள ஒரு பிரபலமான பள்ளியாகும். வள்ளிகீழில் இடதுசாரி சனநாயக முன்னணி ஆளும் முன்னணி. கட்சியாக உள்ளது.
# ஜிகர்தண்டா டபுள்எக்ஸ்

**ஜிகர்தண்டா டபுள்எக்ஸ்** (*Jigarthanda DoubleX*) (**ஜிகர்தண்டா 2**) என்றும் அழைக்கப்படுகிறது) என்பது கார்த்திக் சுப்புராஜ் எழுதி இயக்கி 2023 ஆம் ஆண்டு வெளியான தமிழ்த் திரைப்படமாகும். *ஸ்டோன் பெஞ்ச் ஃபிலிம்ஸ்,* *ஃபைவ் ஸ்டார் கிரியேஷன்ஸ் மற்றும் இன்வெனியோ ஆரிஜின்* ஆகியவற்றின் கீழ் கார்த்திகேயன் சந்தானம், எஸ். கதிரேசன் மற்றும் அலங்கார பாண்டியன் ஆகியோர் இத்திரைப்படத்தினைத் தயாரித்துள்ளனர். *ஜிகர்தண்டா* (2014) படத்தின் தொடர்ச்சியான இத்திரைப்படத்தில் ராகவா லாரன்ஸ் மற்றும் எஸ். ஜே. சூர்யா ஆகியோர் முக்கிய வேடங்களில் நடித்துள்ளனர்.  
படம் ஆகஸ்ட் 2022 இல் அதிகாரப்பூர்வமாக அறிவிக்கப்பட்டது. இந்த படத்திற்கு சந்தோஷ் நாராயணன் இசையமைத்துள்ளார், ஒளிப்பதிவை திரு செய்திருக்கின்றார் மற்றும் ஷபீக் முகமது அலி படத்தொகுப்பு செய்துள்ளார்.  
*ஜிகர்தண்டா டபுள்எக்ஸ்* 2023 ஆம் ஆண்டு நவம்பர் 10 தேதி தீபாவளிப் பன்டிகையை முன்னிட்டு வெளியிடப்பட்டது.
# ஜிகர்தண்டா டபுள்எக்ஸ்

## கதை

1975 இல், தமிழ் சினிமாவின் முதல் கருமை நிற நடிகராக ஆசைப்படும் பாண்டியன் மதுரையில் ஒரு பிரபலமான ரௌடி ஆவார். பாண்டியா என்ற தலைப்பில் சத்யஜித் ரேயின் முன்னாள் உதவி இயக்குனரான ரே தாசனை, கிளின்ட் ஈஸ்ட்வுட் பாணியிலான மேற்கத்திய திரைப்படத்தை தமிழ்நாட்டில் இயக்கச் செய்கின்றார். படப்பிடிப்பு நடந்துகொண்டிருக்கும்போது, பாண்டியனின் எதிரிகள் அவரைப் பல்வேறு வகையில் தாக்கத்தொடங்குகின்றார்கள் தொடங்குகிறார்கள், இதனால் படப்பிடிப்புக்குப் பல்வேறு சிக்கல்கள் ஏற்படுகின்றன.
# ஜிகர்தண்டா டபுள்எக்ஸ்

## நடிகர்கள்

- ராகவா லாரன்ஸ் அல்லியஸ் சீசர்னாக, ஒரு கேங்ஸ்டர் மற்றும் கிளின்ட் ஈஸ்ட்வுட்டின் தீவிர ரசிகர்
- கிருபாகரன்/ரே தாசனாக எஸ்.ஜே. சூர்யா, வளர்ந்து வரும் திரைப்பட இயக்குநரும், சத்யஜித் ரேயின் உதவியாளர்
- ஷைன் டாம் சாக்கோ
- நிமிஷா சஜயன்
- நவீன் சந்திரா
- சத்யன்
- அரவிந்த் ஆகாஷ்
- இளவரசு
- பவா செல்லதுரை
# பலாச்சவுர் சட்டமன்றத் தொகுதி

**பலாச்சவுர் சட்டமன்றத் தொகுதி** (தொகுதி வரிசை எண்: 48) என்பது இந்தியாவின் பஞ்சாப் மாநிலம், சாகித் பகத் சிங் நகர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *சந்தோஷ் குமாரி கட்டாரியா* ஆவார். 2022 பஞ்சாப் சட்டமன்றத் தேர்தலில் 39,633 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *சுனிதா செளத்திரி* என்பவரை 4,541 வாக்குகள் வித்தியாசத்தில் தோற்கடித்தார்.
# பல்லுவானா சட்டமன்றத் தொகுதி

**பல்லுவானா சட்டமன்றத் தொகுதி** (தொகுதி வரிசை எண்: 82) என்பது இந்தியாவின் பஞ்சாப் மாநிலம், பாசில்கா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *அமன்தீப் சிங் முசாபீர்* ஆவார். 2022 பஞ்சாப் சட்டமன்றத் தேர்தலில் 58,893 வாக்ககுள் பெற்ற இவர் தன்னை எதிர்த்துப் போட்டியிட்ட பாரதீய ஜனதா கட்சி கட்சியின் *வந்தனா சங்வான்* என்பவரை 19,173 வாக்குகள் வித்தியாசத்தில் தோற்கடித்தார்.
# பங்கா சட்டமன்றத் தொகுதி

**பங்கா சட்டமன்றத் தொகுதி** (தொகுதி வரிசை எண்: 46) என்பது இந்தியாவின் பஞ்சாப் மாநிலம், சாகித் பகத் சிங் நகர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் சிரோமணி அகாலி தளம் கட்சியைச் சேர்ந்த *சுக்விந்தர் குமார்* ஆவார். 2022 பஞ்சாப் சட்டமன்றத் தேர்தலில் 37,338 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *தர்லோச்சன் சிங்* என்பவரை 5,069 வாக்குகள் வித்தியாசத்தில் தோற்கடித்தார்.
# இராகவன் சாருதத்தன்

**இராகவன் சாருதத்தன்** (*Raghavan Charudattan*) என்பவர் ஓர் அமெரிக்க கல்வியாளர்.ஆவார்.
# இராகவன் சாருதத்தன்

## வாழ்க்கைக் குறிப்பு

சாருதத்தன் 1942 ஆம் ஆண்டு தஞ்சாவூரில் பிறந்தார். சென்னைப் பல்கலைக்கழகத்தில் இளநிலை அறிவியல். மற்றும் முதுநிலை அறிவியல் பட்டங்களைப் பெற்றார். .தாவரவியல் மற்றும் வேதியியல் பாடங்களைப் படித்தார்; தாவர நோயியல் மற்றும் பூஞ்சையியலில் முனைவர் பட்டமும் பெற்றார். இப்போது புளோரிடா பல்கலைக்கழகத்தில் விடுவிக்கப்பட்ட பேராசிரியராகப் பணியாற்றுகிறார்.  
சாருதத்தன் *பயோலாசிக்கல் கண்ட்ரோல்* என்ற இதழை நிறுவி அதன் ஆசிரியராக 1991 ஆம் ஆண்டு முதல் 2006 ஆம் ஆண்டு வரை பணியாற்றினார்
# இராகவன் சாருதத்தன்

## விருதுகள் மற்றும் அங்கீகாரம்

சாருதத்தன் அமெரிக்க வேளாண்மைத் துறையின் மேம்பட்ட பணி விருது போன்ற விருதுகளுடன் அங்கீகரிக்கப்பட்டுள்ளார். அமெரிக்காவின் களை அறிவியல் சங்கத்தின் உறுப்பினராகவும் பெயரிடப்பட்டுள்ளார்.
# ஆலத்தியூர் அனுமன் கோயில்

**ஆலத்தியூர் இராம-அனுமன் கோவில்,** அல்லது *ஆலத்தியூர் அனுமன் கோவில்* என்பது இந்தியாவின் கேரள மாநிலம், மலப்புறம் மாவட்டத்திலுள்ள, திரூரின் அருகில் பொன்னானி ஆறு மற்றும் பாரதப்புழா ஆகியவற்றின் இடையே ஆலத்தியூரில் அமைந்துள்ள புகழ்பெற்றது இந்துக் கோவிலாகும். விஷ்ணுவின் ஏழாவது அவதாரமான இராமர் தான் இக்கோவிலின் மூலவர் என்றாலும் சிவனின் அவதாரம் என்று நம்பப்படுபவரும், இராம பக்தரும் சிரஞ்சீவிகளில் ஒருவருமான அனுமனுக்குத் தான் கோவிலில் முக்கியத்துவம் வழங்கப்படுகிறது. மேலும், சம முக்கியத்துவத்துடன் இலட்சுமணன், உபதெய்வங்களான கணபதி, விஷ்ணு, துர்க்கை, பத்ரகாளி, ஐயப்பன், நாக தேவதைகள், போன்றோருக்கும் கோவிலில் துணைச்சன்னதிகள் உள்ளன. ஆலத்தியூர் பெரும்திருக்கோவில் என்றும் இந்த கோவில் அழைக்கப்படுகிறது. உள்ளூர் புராணங்களின்படி, அனுமனின் *பெரும்திருக்கோயில் சிலை* 3000 ஆண்டுகளுக்கு முன்பாக சப்தரிஷிகளில் ஒருவரான வசிஷ்டரால் பிரதிஷ்டை செய்யப்பட்டதாகக் கூறப்படுகிறது. பங்குனி மாதத்தில் வரும் அஸ்த நட்சத்திரத்தன்று தான் இக்கோயிலின் பிரதிஷ்டை தினம் என தெரிகிறது. பல ஆண்டுகளாக இக்கோயிலின் பாதுகாவலர்களாக ஆலத்தியூர் கிராம நம்பூதிரிகள், வெட்டத்து ராஜா, கோழிக்கோடு சாமூத்திரியும் ஆகியோர் இருந்தனர். இக்கோவிலின் முக்கிய பிரசாதம் அவல் ஆகும். *மலபார் தேவஸ்வம் வாரியத்தின்* கீழ் சாமூத்திரி தலைமை அறங்காவலராக உள்ள அறக்கட்டளை மூலம் இந்த கோயில் நிர்வகிக்கப்படுகிறது. மலபார் தேவஸ்வம் வாரியத்தின் நிர்வாகத்திலுள்ள கோவில்களில் இந்த கோவில் மிக முக்கியமானதாக கருதப்படுகின்றது.